CELEX: 62013CN0629
Language: sk
Date: 2013-12-02 00:00:00
Title: Vec C-629/13: Návrh na začatie prejudiciálneho konania, ktorý podal Sąd Okręgowy w Gliwicach (Poľsko) 2. decembra 2013 — Adarco Invest sp. z o.o. so sídlom v Petrosani (Rumunsko) pobočka v Poľsku v meste Tarnowskie Góry

8.3.2014   
            
            
               SK
            
            
               Úradný vestník Európskej únie
            
            
               C 71/6
            
         
      Návrh na začatie prejudiciálneho konania, ktorý podal Sąd Okręgowy w Gliwicach (Poľsko) 2. decembra 2013 — Adarco Invest sp. z o.o. so sídlom v Petrosani (Rumunsko) pobočka v Poľsku v meste Tarnowskie Góry
      (Vec C-629/13)
      (2014/C 71/10)
      Jazyk konania: poľština
      
         Vnútroštátny súd, ktorý podal návrh na začatie prejudiciálneho konania
      
      Sąd Okręgowy w Gliwicach
      
         Účastník konania pred vnútroštátnym súdom
      
      
         Odvolateľ: Adarco Invest sp. z o.o. so sídlom v Petrosani (Rumunsko) pobočka v Poľsku v meste Tarnowskie Góry
      
         Prejudiciálna otázka
      
      Bránia články 49 a 54 Zmluvy o fungovaní Európskej únie, ako aj článok 1 jedenástej smernice Rady o požiadavkách na sprístupnenie údajov týkajúcich sa pobočiek zriadených v určitom členskom štáte určitými druhmi obchodných spoločností, ktoré sa spravujú právom iného štátu (1), právnej úprave, podľa ktorej sa v členskom štáte zamietne výmaz pobočky spoločnosti, ktorá má sídlo v inom členskom štáte, z obchodného registra, ak sa táto pobočka nezrušila v súlade s konaním, ktoré je stanovené pre prípad likvidácie pobočky tuzemskej spoločnosti s ručením obmedzeným, zatiaľ čo na výmaz pobočky tuzemskej spoločnosti z registra sa nevyžaduje postupovanie podľa tohto konania? V prípade tuzemských spoločností sa pobočky zapisujú iba do registra tuzemskej spoločnosti a táto spoločnosť je povinná predložiť konsolidovanú ročnú účtovnú súvahu zahŕňajúcu materskú spoločnosť a jej pobočky, zatiaľ čo pobočky zahraničných spoločností sa zapisujú do obchodného registra samostatne a tieto pobočky do registra vkladajú iba ročnú účtovnú súvahu pobočky.
      
         (1)  Ú. v. ES L 395, s. 36; Mim. vyd. 17/001, s. 100.